|  |  |
| --- | --- |
|  | EIROPAS KOMISIJAVESELĪBAS UN PĀRTIKAS NEKAITĪGUMA ĢENERĀLDIREKTORĀTSSagatavotība krīzēm pārtikas, dzīvnieku un augu jomā**Pārtikas higiēna un krāpšana** |

**SALIKTU PRODUKTU IMPORTS EIROPAS SAVIENĪBĀ**

**JAUTĀJUMI UN ATBILDES**

**\*\*\***

2021. GADA 19. APRĪĻA REDAKCIJA

**PIEMĒROJAMA NO 2021. GADA 21. APRĪĻA**

# SATURS

[1. VISPĀRĪGA INFORMĀCIJA 8](#_Toc76036413)

[1.1. Kas ir salikts produkts? 8](#_Toc76036414)

[1.2. Vai pastāv atšķirības to salikto produktu kategorijās, ko ir paredzēts eksportēt uz ES pēc 2021. gada 21. aprīļa? 8](#_Toc76036415)

[1.3. Ar ko atšķiras īslaicīgi glabājami un ilgi glabājami salikti produkti? 9](#_Toc76036416)

[1.4. Kas nav salikts produkts? 9](#_Toc76036417)

[1.5. Cik lielai jābūt apstrādātu dzīvnieku izcelsmes produktu procentuālajai daļai, lai uz attiecīgo produktu attiektos noteikumi, kas piemērojami saliktam produktam? 9](#_Toc76036418)

[1.6. Kādas ir galvenās izmaiņas noteikumos, kas salikto produktu importam ES piemērojami pēc 2021. gada 21. aprīļa? 9](#_Toc76036419)

[1.7. Manis ražotais saliktais produkts satur ļoti mazu daudzumu apstrādātu dzīvnieku izcelsmes produktu galvenokārt tehnoloģisku iemeslu dēļ. Vai tam ir jāatbilst visām attiecīgajām saliktam produktam piemērojamajām prasībām? 9](#_Toc76036420)

[1.8. Vai konditorejas izstrādājumi ir salikti produkti? 10](#_Toc76036421)

[1.9. Kur var iepazīties ar juridiskajām prasībām, kas piemērojamas saliktiem produktiem? 10](#_Toc76036422)

[1.10. Kāpēc tika mainītas pašlaik saliktiem produktiem piemērojamās pārbaudes prasības (balstītas uz apstrādātu dzīvnieku izcelsmes produktu procentuālo daļu)? 10](#_Toc76036423)

[1.11. Kas ir “kontrolētas temperatūra”? 10](#_Toc76036424)

[1.12. Ko darīt, ja mans saliktais produkts neatbilst nevienam kombinētās nomenklatūras (KN) kodam, kas norādīts Komisijas Regulas (ES) 2019/625 12. pantā? 11](#_Toc76036425)

[1.13. Esmu samaisījis neapstrādātu dzīvnieku izcelsmes produktu un tehnoloģiskas sastāvdaļas, kas iegūtas no apstrādāta dzīvnieku izcelsmes produkta (piemēram, albumīna saistvielas); vai mans produkts ir salikts produkts? 11](#_Toc76036426)

[1.14. Vai saliktā produktā ir jāiekļauj tikai apstrādāti augu izcelsmes produkti? 11](#_Toc76036427)

[1.15. Vai drīkstu salikta produkta ražošanā izmantot neapstrādātus dzīvnieku izcelsmes produktus? 11](#_Toc76036428)

[1.16. Kā atšķirt apstrādātus dzīvnieku izcelsmes produktus, kuru sastāvā ir augi, un saliktus produktus, kuru sastāvā ir apstrādāti dzīvnieku izcelsmes produkti? 11](#_Toc76036429)

[1.17. Vai, sajaucot neapstrādātus dzīvnieku izcelsmes produktus un augu izcelsmes produktus, es radu saliktu produktu? 11](#_Toc76036430)

[1.18. Es papildinu apstrādātu dzīvnieku izcelsmes produktu ar augu savienojumu. Vai galaprodukts vienmēr uzskatāms par saliktu produktu? 12](#_Toc76036431)

[1.19. Manam produktam, kas ražots ar 100 % augu izcelsmes sastāvdaļu, ražošanas laikā jāizmanto pārstrādes palīglīdzekļi, tostarp pārstrādes palīglīdzekļi, kas iegūti no dzīvnieku izcelsmes pārtikas produktiem. Vai tas uzskatāms par saliktu produktu? 12](#_Toc76036432)

[1.20. Kafijas kapsulā ir gan kafija, gan piens. Vai tas uzskatāms par saliktu produktu? 12](#_Toc76036433)

[2. PRASĪBAS APSTRĀDĀTIEM DZĪVNIEKU IZCELSMES PRODUKTIEM, KAS ATRODAS SALIKTĀ PRODUKTĀ 13](#_Toc76036434)

[2.1. Vai saliktā produkta ražošanā drīkstu izmantot apstrādātus dzīvnieku izcelsmes produktus no jebkura avota? 13](#_Toc76036435)

[2.2. Kāpēc tagad ir prasība saliktam produktam izmantot apstrādātus dzīvnieku izcelsmes produktus, kas iegūti no ES sarakstā iekļautiem uzņēmumiem? 13](#_Toc76036436)

[2.3. Ja mana valsts importē zvejniecības produktus vai apstrādātus zvejniecības produktus no ES sarakstā iekļautiem trešo valstu uzņēmumiem un šos produktus pārstrādā, lai sagatavotu saliktus produktus, vai uzņēmums, kas pārstrādā šos zvejniecības produktus, ir jāapstiprina ES? 13](#_Toc76036437)

[2.4. Ja salikts produkts ir izgatavots ar augu ekstraktu (augu izcelsmes) un nelielu daudzumu zvejniecības produkta (vai cita apstrādāta dzīvnieku izcelsmes produkta), vai abiem uzņēmumiem ir jābūt ES apstiprinātiem, lai salikto produktu varētu eksportēt uz ES? 13](#_Toc76036438)

[2.5. Ja mans uzņēmums atrodas trešā valstī un iegūst gaļas produktus no ES apstiprinātām iekārtām izmantošanai salikta produkta ražošanā, vai salikto produktu drīkst eksportēt uz ES? 13](#_Toc76036439)

[2.6. Vai laktoze uzskatāma par apstrādātu dzīvnieku izcelsmes produktu? 14](#_Toc76036440)

[2.7. Vai visi uzņēmumi, kas ražo apstrādātus dzīvnieku izcelsmes produktus, kas ir saliktā produkta sastāvā, ir jāapstiprina ES neatkarīgi no dzīvnieku izcelsmes sastāvdaļu procentuālās daļas (pat ja tā ir mazāka par 1 %)? 14](#_Toc76036441)

[2.8. Lai savā uzņēmumā ražotu saliktu produktu, es vēlos pirkt apstrādātus dzīvnieku izcelsmes produktus no pārtikas pārstrādes uzņēmuma manā valstī, kas vēl nav iekļauts ES apstiprināto uzņēmumu sarakstā. Vai tas ir iespējams? Ja nav, kā to panākt? 15](#_Toc76036442)

[2.9. Mana valsts vēlas eksportēt saliktu produktu, kas ir īslaicīgi glabājams un satur apstrādātus dzīvnieku izcelsmes produktus, kuri iegūti ES apstiprinātā uzņēmumā. Kas vēl ir nepieciešams, lai šo salikto produktu varētu eksportēt uz Eiropas Savienību? 15](#_Toc76036443)

[2.10. Vai saistības dzīvnieku veselības jomā attiecas arī uz saliktā produkta sastāvā esošiem piena vai olu produktiem? 15](#_Toc76036444)

[2.11. Mana valsts vēlas eksportēt ilgi glabājamu saliktu produktu, kura sastāvā ir gaļa, kas sagatavota no ES apstiprinātā uzņēmumā iegūtiem apstrādātiem dzīvnieku izcelsmes produktiem. Kas vēl ir nepieciešams, lai šo salikto produktu eksportētu uz ES? 16](#_Toc76036445)

[2.12. Mans saliktais produkts tiek ražots, izmantojot apstrādātu dzīvnieku izcelsmes produktu, kas iegūts no citas trešās valsts, kurai ir tiesības eksportēt šo dzīvnieku izcelsmes produktu uz ES. Vai manai valstij ir jābūt apstiprinātam atliekvielu uzraudzības plānam? 16](#_Toc76036446)

[2.13. Vai dzīvnieku izcelsmes pārtikas piedevas ir apstrādāts dzīvnieku izcelsmes produkts? 16](#_Toc76036447)

[3. SALIKTU PRODUKTU IZCELSMES VALSTĪM PIEMĒROJAMĀS PRASĪBAS 17](#_Toc76036448)

[3.1. Mana valsts vēlas eksportēt ilgi glabājamu saliktu produktu, kura sastāvā nav gaļas, kas būtu sagatavota no ES apstiprinātā uzņēmumā iegūtiem apstrādātiem dzīvnieku izcelsmes produktiem. Kas vēl ir nepieciešams, lai šo salikto produktu varētu eksportēt uz ES? 18](#_Toc76036449)

[3.2. Manai valstij ir atļauts uz ES eksportēt tikai medu. Vai es drīkstu uz ES eksportēt ilgi glabājamus saliktus produktus? 18](#_Toc76036450)

[3.3. Manai valstij ir atļauts uz ES eksportēt zvejniecības produktus. Vai es drīkstu uz ES eksportēt jebkuru ilgi glabājamu saliktu produktu, kura sastāvā nav gaļas produktu? 18](#_Toc76036451)

[3.4. Manai valstij ir atļauts uz ES eksportēt zvejniecības produktus. Vai es drīkstu uz ES eksportēt ilgi glabājamus saliktus produktus, kuru sastāvā ir gaļa? 18](#_Toc76036452)

[3.5. Manai valstij ir atļauts uz ES eksportēt gaļas produktus. Vai es drīkstu uz ES eksportēt īslaicīgi glabājamus saliktus produktus, kuru sastāvā ir piens? 18](#_Toc76036453)

[3.6. Ja apstrādātos dzīvnieku izcelsmes produktus, kas ir mana saliktā produkta sastāvā, iegūst ES apstiprinātā uzņēmumā, vai es varu uz ES eksportēt jebkuru saliktu produktu? 19](#_Toc76036454)

[3.7. Ja trešā valsts ražo saldējumu, izmantojot no ES apstiprinātiem uzņēmumiem iegūtus piena produktus, vai tā varēs šādu saldējumu eksportēt pēc 2021. gada 21. aprīļa? 19](#_Toc76036455)

[3.8. Ja kādai trešai valstij ir atļauts uz ES eksportēt piena produktus, zvejniecības produktus vai olu produktus, vai šī valsts drīkst uz ES eksportēt ilgi glabājamus saliktus produktus neatkarīgi no apstrādātā dzīvnieku izcelsmes produkta, attiecībā uz kuru šai valstij ir piešķirta atļauja, un ar nosacījumu, ka apstrādātais dzīvnieku izcelsmes produkts, kas ietilpst saliktajā galaproduktā, ir iegūts ES sarakstā iekļautā uzņēmumā? 19](#_Toc76036456)

[3.9. Mana valsts vēlas eksportēt saliktu produktu. Kādas prasības jāievēro attiecībā uz atliekvielām? 19](#_Toc76036457)

[3.10. Mana trešā valsts ir iekļauta to trešo valstu sarakstā, kurām ir atļauts eksportēt zvejniecības produktus uz ES un kurām ir apstiprināts atliekvielu uzraudzības plāns zvejniecības produktiem (akvakultūras izcelsmes produktiem), bet nav plāna piena/olu produktiem. Ja mana trešā valsts piena produktus vai olu produktus, kas ir ilgi glabājama salikta produkta sastāvā, iegūst no ES dalībvalsts vai no ES sarakstā iekļautiem uzņēmumiem sarakstā iekļautā citā trešā valstī, vai manai trešai valstij ir atļauts uz ES eksportēt šādus saliktos produktus? 20](#_Toc76036458)

[3.11. Vai ES plāno uzskaitīt uzņēmumus, kas saliktos produktus ražo trešās valstīs? 20](#_Toc76036459)

[3.12. Ja visi apstrādātie dzīvnieku izcelsmes produkti, kas ir ilgi glabājama saliktā produkta sastāvā, ir iegūti no ES dalībvalsts vai no ES apstiprināta uzņēmuma, kas atrodas sarakstā iekļautā trešā valstī, vai arī manai valstij ir jābūt norādītai Lēmuma 2011/163/ES pielikumā? 20](#_Toc76036460)

[3.13. Kāda ir procedūra manas valsts iekļaušanai Lēmuma 2011/163/ES sarakstā, lai tā no citas valsts varētu iegūt apstrādātus dzīvnieku izcelsmes produktus? 21](#_Toc76036461)

[3.14. Vai ES izveidos īpašu sarakstu, kurā norādīs trešās valstis, kurām atļauts uz ES eksportēt saliktus produktus? 21](#_Toc76036462)

[4. GARANTIJAS, KO SALIKTAJAM PRODUKTAM PIEVIENO, IEVEDOT TO ES 22](#_Toc76036463)

[4.1. Vai ilgi glabājamam saliktam produktam, kura sastāvā nav gaļas, vienmēr jāpievieno privāts apliecinājums? Vai šādu apliecinājumu varētu nodrošināt tikai regulāri? 22](#_Toc76036464)

[4.2. Kam ir jāparaksta saliktiem produktiem pievienotie dokumenti? 22](#_Toc76036465)

[4.3. Kurš pārbauda privāto apliecinājumu, kas pievienots ilgi glabājamiem saliktiem produktiem, kuru sastāvā nav gaļas? Kur notiek šī pārbaude? 22](#_Toc76036466)

[4.4. Kādu sodu piemēro, ja saliktajam produktam nav pievienots privāts apliecinājums? 22](#_Toc76036467)

[4.5. Īstenošanas regulā (ES) 2020/2235 ir sniegts dzīvnieku veselības / oficiālā sertifikāta paraugs salikto produktu ievešanai ES. Kādā veidā sertificējami produkti, ja tie nav ilgi glabājami, bet to sastāvā ir svaiga gaļa (vai gaļas izstrādājumi), nevis *apstrādāti* dzīvnieku izcelsmes produkti? 22](#_Toc76036468)

[4.6. Vēlos uz ES eksportēt ilgi glabājamu saliktu produktu, kura sastāvā ir želatīns. Kāds veselības sertifikāts jāpievieno produktam? 22](#_Toc76036469)

[4.7. Mana valsts vēlas uz ES eksportēt īslaicīgi glabājamu saliktu produktu, kura sastāvā ir želatīns (vai kolagēns, vai ļoti rafinēts produkts) un citi gaļas produkti. Kurš sertifikāts nepieciešams? 23](#_Toc76036470)

[4.8. Mana valsts uz ES eksportē saliktu produktu, kas ir iekļauts sarakstā saskaņā ar Regulas (ES) 2017/625 48. panta h) apakšpunktu. Kādas garantijas tam jāpievieno? 23](#_Toc76036471)

[4.9. Vai privātais apliecinājums ir jāaugšupielādē *TRACES*? 23](#_Toc76036472)

[4.10. Vai robežkontroles punktā privātais apliecinājums ir jāsniedz papīra formātā? 23](#_Toc76036473)

[4.11. Vai privāto apliecinājumu var aprakstīt ar e-parakstu? 23](#_Toc76036474)

[4.12. Vai privātajā apliecinājumā ir jānorāda piena ražošanas saimniecības kods, pat ja šī saimniecība atrodas ES? 23](#_Toc76036475)

[4.13. Attiecībā uz saliktiem produktiem, kam nepieciešams privāts apliecinājums, vai privātais apliecinājums ir jāpapildina ar oficiālu sertifikātu piena sastāvdaļām, kas ir saliktā produkta sastāvā? 23](#_Toc76036476)

[4.14. Vai saliktiem produktiem, kuru sastāvā ir želatīns, ir nepieciešams oficiāls sertifikāts? 23](#_Toc76036477)

[4.15. Lai aizsargātu intelektuālo īpašumu, vai ir iespējams grupēt informāciju par saliktā produkta sastāvdaļu procentuālo daudzumu, ja produkts ir aprakstīts privātā apliecinājumā? 24](#_Toc76036478)

[4.16. Vai privāts apliecinājums ir nepieciešams katram produktam vai katram sūtījumam? 24](#_Toc76036479)

[4.17. Ja saliktu produktu ražo no saliktiem produktiem, vai tie ir jānorāda privātajā apliecinājumā? 24](#_Toc76036480)

[4.18. Mans saliktais produkts ir ilgi glabājams un nesatur gaļu. Tas ir iekļauts to produktu sarakstā, kas rada mazāku risku. Vai man ir jāiesniedz sertifikāts, lai pierādītu, ka, veicot pienācīgu apstrādi, ir novērsti apdraudējumi dzīvnieku veselībai? 24](#_Toc76036481)

[4.19. Kādi pienākumi jāievēro, no trešās valsts uz ES importējot/eksportējot saliktu pārtikas produktu tirdzniecības paraugus un izstādāmās preces, tirdzniecības paraugus, kas importēti degustēšanai, laboratorijas paraugus, kuru sastāvā ir dzīvnieku izcelsmes produkti? Vai privāts apliecinājums ir nepieciešams katram sūtījumam? 24](#_Toc76036482)

[4.20. Vai ir pareizi, ka šokolādes konditorejas izstrādājumiem (ilgi glabājami, nesatur gaļu), kas klasificēti ar kodu 1806 un tiek ražoti ES, un kurus uzglabāšanas nolūkos eksportē uz trešām valstīm, lai pēc tam atkārtoti eksportētu uz ES, ir nepieciešams tikai privāts apliecinājums? 24](#_Toc76036483)

[5. PĀRBAUDES UZ ROBEŽAS 25](#_Toc76036484)

[5.1. Kuriem saliktiem produktiem veic oficiālu pārbaudi, kad tie tiek ievesti ES? 25](#_Toc76036485)

[5.2. Vai varētu grozīt to salikto produktu sarakstu, kuriem var piemērot atkāpi no pārbaudes uz ES robežas? 25](#_Toc76036486)

[5.3. Vai visi saliktie produkti, kam var pievienot privātu apliecinājumu, ir atbrīvoti no pārbaudes uz robežas? 25](#_Toc76036487)

[5.4. Vai prasības, kas stāsies spēkā pēc 2021. gada 21. aprīļa, ietekmēs zema riska saliktos produktus, kas ir minēti Komisijas Lēmumā 2007/275/EK? 25](#_Toc76036488)

[5.5. Cik bieži uz robežām tiks pārbaudīti ilgi glabājami salikti produkti, kas nesatur gaļu? 25](#_Toc76036489)

\*\*\*

|  |
| --- |
| **IZMAIŅAS SALĪDZINĀJUMĀ AR 2021. gada 15. marta REDAKCIJU** |

**Pārskatītie jautājumi:**

– 1.12;

– 2.3.

**Jauni jautājumi:**

– 1.19 un 1.20;

– 2.13;

– no 4.9 līdz 4.20;

– 5.5.

# 1. VISPĀRĪGA INFORMĀCIJA

## 1.1. Kas ir salikts produkts?

Salikts produkts ir pārtikas produkts, kura sastāvā ir gan pārstrādāti dzīvnieku izcelsmes produkti, gan augu izcelsmes produkti.

Ir jānošķir salikti produkti, pārstrādāti dzīvnieku izcelsmes produkti (*PPAO*) un produkti, ko kļūdaini varētu uzskatīt par saliktiem produktiem. Lai gan lēmums jāpieņem katrā gadījumā atsevišķi, piedāvātā lēmumu pieņemšanas shēma palīdz veikt pirmo novērtējumu.



## 1.2. Vai pastāv atšķirības to salikto produktu kategorijās, ko ir paredzēts eksportēt uz ES pēc 2021. gada 21. aprīļa?

Jā. Komisijas Deleģētās regulas (ES) 2019/625 12. pantā ir noteiktas trīs salikto produktu kategorijas:

1) īslaicīgi glabājami salikti produkti,

2) ilgi glabājami salikti produkti, kas satur jebkādu daudzumu gaļas produktu, izņemot želatīnu, kolagēnu un ļoti rafinētus produktus, un

3) ilgi glabājami salikti produkti, kas nesatur gaļas produktus, izņemot želatīnu, kolagēnu un ļoti rafinētus produktus.

Prasības izcelsmes valstij un garantijām, ko pievieno saliktiem produktiem ir atkarīgas no to kategorijas. Tomēr visās trīs kategorijās prasības, kas piemērojamas pārstrādātiem dzīvnieku izcelsmes produktiem, kuri ir saliktu produktu sastāvā, ir vienādas.

## 1.3. Ar ko atšķiras īslaicīgi glabājami un ilgi glabājami salikti produkti?

Īslaicīgi glabājams salikts produkts ir jātransportē vai jāuzglabā kontrolētas temperatūras apstākļos. Savukārt ilgi glabājamus saliktus produktus var glabāt apkārtējās vides temperatūrā.

##  Kas nav salikts produkts?

Augu izcelsmes produkta pievienošana dzīvnieku izcelsmes produktam pārstrādes laikā, kā noteikts Regulas (EK) Nr. 852/2004 2. panta 1. punkta m) apakšpunktā, automātiski nenozīmē, ka pārtikas produkts atbilst salikta produkta definīcijai. Ja minētā pievienošana nemaina galvenās galaprodukta īpašības, tad šis galaprodukts nav salikts produkts. Tā var tikt veikta, lai piešķirtu konkrētas īpašības, vai tā var būt nepieciešama dzīvnieku izcelsmes produktu ražošanai (Regulas (EK) Nr. 852/2004 2. panta 1. punkta o) apakšpunkts).

Piemēram, siers, kam pievieno garšaugus, vai jogurts, kam pievieno augļus, tomēr paliek piena produkts. Tāpat tunča konservi, kam pievienota augu eļļa, tomēr paliek zvejniecības produkts. Šie pārtikas produkti jāražo apstiprinātos uzņēmumos atbilstoši Regulai (EK) Nr. 853/2004.

## 1.5. Cik lielai jābūt pārstrādātu dzīvnieku izcelsmes produktu procentuālajai daļai, lai uz attiecīgo produktu attiektos noteikumi, kas piemērojami saliktam produktam?

Noteikumi, kas piemērojami saliktam produktam, ir attiecināmi uz pārtikas produktu tāpēc, ka attiecīgais produkts satur gan augu izcelsmes produktus, gan pārstrādātus dzīvnieku izcelsmes produktus. Tas, cik liela ir pārstrādātu dzīvnieku izcelsmes produktu procentuālā daļa saliktajā produktā, nav būtiski.

## 1.6. Kādas ir galvenās izmaiņas noteikumos, kas salikto produktu importam ES piemērojami pēc 2021. gada 21. aprīļa?

Importa prasības vairs nav balstītas uz pārstrādātu dzīvnieku izcelsmes produktu procentuālo daļu saliktajā produktā, bet gan uz dzīvnieku veselības vai sabiedrības veselības apdraudējumu saistībā ar šīm dzīvnieku izcelsmes sastāvdaļām, kā arī nepieciešamību transportēt vai uzglabāt saliktos produktus kontrolētas temperatūras apstākļos.

## 1.7. Manis ražotais saliktais produkts satur ļoti mazu daudzumu pārstrādātu dzīvnieku izcelsmes produktu galvenokārt tehnoloģisku iemeslu dēļ. Vai tam ir jāatbilst visām attiecīgajām saliktam produktam piemērojamajām prasībām?

Jā. Nosakot, kuri noteikumi attiecas uz salikto produktu, dzīvnieku izcelsmes sastāvdaļu procentuālā daļa saliktajā produktā nav būtiska.

## 1.8. Vai konditorejas izstrādājumi ir salikti produkti?

Ne vienmēr. Salikti produkti ir tikai tie konditorejas izstrādājumi, kas satur gan augu izcelsmes produktus, gan pārstrādātus dzīvnieku izcelsmes produktus.

## 1.9. Kur var iepazīties ar juridiskajām prasībām, kas piemērojamas saliktiem produktiem?

Higiēnas prasības saliktu produktu ražošanai ir noteiktas Regulas (EK) Nr. 852/2004 3.–6. pantā.

Noteikumi saliktu produktu importam ir noteikti Komisijas Īstenošanas regulas (ES) 2019/625 12.–14. pantā.

Oficiālā sertifikāta un privātā apliecinājuma paraugi, kas jāpievieno saliktiem produktiem atbilstoši to kategorijām, ir norādīti attiecīgi Komisijas Īstenošanas regulas (ES) 2020/2235 III pielikuma 50. nodaļā un V pielikumā.

Attiecīgo trešo valstu saraksts, no kurām ES drīkst ievest saliktus produktus, ir lasāms saistībā ar to trešo valstu sarakstu, kurām atļauts uz ES eksportēt gaļas produktus, zvejniecības produktus, piena produktus, produktus uz jaunpiena bāzes un olu produktus. Turklāt Komisijas Lēmums 2011/163/ES attiecas uz atliekvielu uzraudzību dzīvnieku izcelsmes produktos un uz šādiem dzīvnieku izcelsmes produktiem, ja tie pēc pārstrādes kļūst par saliktiem produktiem.

Ja salikti produkti rada mazāku risku, Komisijas Īstenošanas regula [C/2021/899] paredz atbrīvojumu no šādu saliktu produktu oficiālajām pārbaudēm robežkontroles punktos; šāda pārbaude jāveic galamērķa vietā, vietā, kur produktus laiž brīvā apgrozībā, vai par saliktā produkta sūtījumu atbildīgā uzņēmēja noliktavās vai telpās.

## 1.10. Kāpēc tika mainītas pašlaik saliktiem produktiem piemērojamās pārbaudes prasības (balstītas uz pārstrādātu dzīvnieku izcelsmes produktu procentuālo daļu)?

Saliktiem produktiem piemērojamos noteikumus pielāgoja, izmantojot “riska izvērtējumā balstītu pieeju”, balstoties uz tādiem principiem kā ilga glabājamība un gaļas klātbūtne produktos (kas rada risku dzīvnieku veselībai). Šādi tiek ņemti vērā *EFSA* 2012. gada atzinumā paustie secinājumi par saliktu produktu radīto risku.[[1]](#footnote-2)

## 1.11. Kas ir “kontrolētas temperatūra”?

“Kontrolēta temperatūra” nozīmē to, ka produkti ir ražoti veidā, kas neļauj tos transportēt un uzglabāt apkārtējās vides temperatūrā.

Ja kontrolētas temperatūras apstākļos izvēlas transportēt un uzglabāt ilgi glabājamu saliktu produktu, tam joprojām piemēro prasības attiecībā uz ilgi glabājamu saliktu produktu.

## 1.12. Ko darīt, ja mans saliktais produkts neatbilst nevienam kombinētās nomenklatūras (KN) kodam, kas norādīts Komisijas Regulas (ES) 2019/625 12. pantā?

Minētās Regulas noteikumi neattiecas uz saliktiem produktiem, kas neatbilst nevienam Regulas 12. pantā norādītajam KN kodam. Saraksts tiks atjaunināts pēc nepieciešamības.

## 1.13. Esmu samaisījis nepārstrādātu dzīvnieku izcelsmes produktu un tehnoloģiskas sastāvdaļas, kas iegūtas no pārstrādāta dzīvnieku izcelsmes produkta (piemēram, albumīna saistvielas); vai mans produkts ir salikts produkts?

Nē. Galaprodukts nav salikts produkts divu iemeslu dēļ: 1) tas nesatur nevienu augu izcelsmes produktu, un 2) tas satur nepārstrādātu dzīvnieku izcelsmes produktu.

## **1.14.** Vai saliktā produktā **ir jāiekļauj tikai pārstrādāti augu izcelsmes produkti**?

Nē. Salikta produkta sastāvā ir gan augu izcelsmes produkti, gan pārstrādāti dzīvnieku izcelsmes produkti, bet nav noteikts, ka salikta produkta ražošanā drīkstētu izmantot tikai pārstrādātus augu izcelsmes produktus.

## 1.15. Vai drīkstu salikta produkta ražošanā izmantot nepārstrādātus dzīvnieku izcelsmes produktus?

Salikta produkta ražošanas sākumā drīkst izmantot nepārstrādātu dzīvnieku izcelsmes produktu, ja vien šā dzīvnieku izcelsmes produkta pārstrāde ietilpst galaprodukta ražošanas procesā. Tādā gadījumā uzņēmums, kas ražo salikto produktu, ir jāapstiprina saskaņā ar Regulu (EK) Nr. 853/2004.

## 1.16. Kā atšķirt pārstrādātus dzīvnieku izcelsmes produktus, kuru sastāvā ir augi, un saliktus produktus, kuru sastāvā ir pārstrādāti dzīvnieku izcelsmes produkti?

Augu izcelsmes produkta pievienošana pārstrādātam dzīvnieku izcelsmes produktam automātiski nenozīmē, ka iegūtais pārtikas produkts atbilst Regulas (EK) Nr. 853/2004 1. panta 2. punktam vai salikta produkta definīcijai. Ja šāda pievienošana nemaina galvenās galaprodukta īpašības, tad šis galaprodukts nav salikts produkts. Piemēram, sieri, kam pievieno garšaugus, vai jogurts, kuram pievieno augļus, tomēr paliek piena produkti. Tie jāražo atbilstoši Regulai (EK) Nr. 853/2004.

Attiecīgais lēmums ir jāpieņem katrā gadījumā atsevišķi, ņemot vērā produktu recepšu dažādo izmantojumu. Šaubu gadījumā uzņēmējam būs jāsniedz ziņas robežkontroles punktu darbiniekiem, lai varētu secināt, vai attiecīgais produkts ir salikts produkts. Lai palīdzētu minētajā noteikšanā, produkts, iespējams, būs jāpārbauda fiziski.

## 1.17. Vai, sajaucot nepārstrādātus dzīvnieku izcelsmes produktus un augu izcelsmes produktus, es radu saliktu produktu?

Nē. Galarezultāts nav salikts produkts, jo satur nepārstrādātu dzīvnieku izcelsmes produktu.

## 1.18. Es papildinu pārstrādātu dzīvnieku izcelsmes produktu ar augu savienojumu. Vai galaprodukts vienmēr uzskatāms par saliktu produktu?

Ne vienmēr. Augu izcelsmes produkta pievienošana dzīvnieku izcelsmes produktam pārstrādes laikā (kā noteikts Regulas (EK) Nr. 852/2004 2. panta 1. punkta m) apakšpunktā) automātiski nenozīmē, ka pārtikas produkts atbilst salikta produkta definīcijai. Ja šāda pievienošana nemaina galvenās galaprodukta īpašības, tad šis galaprodukts nav salikts produkts.

## 1.19. Manam produktam, kas ražots ar 100 % augu izcelsmes sastāvdaļu, ražošanas laikā jāizmanto pārstrādes palīglīdzekļi, tostarp pārstrādes palīglīdzekļi, kas iegūti no dzīvnieku izcelsmes pārtikas produktiem. Vai tas uzskatāms par saliktu produktu?

Nē, šāds produkts nav salikts produkts, jo saskaņā ar ES pārstrādes palīglīdzekļu definīciju šīs sastāvdaļas vispār nav galaprodukta sastāvā vai ir tā sastāvā kā nejaušas, bet tehniski nenovēršamas atliekas.

## 1.20. Kafijas kapsulā ir gan kafija, gan piens. Vai tas uzskatāms par saliktu produktu?

Ja šie produkti atrodas vienā kapsulā, tad tas ir salikts produkts. Tomēr, tā kā attiecīgais KN kods nav norādīts Regulas (EK) Nr. 2019/625 12. pantā, uz šo produktu neattiecas prasības saliktu produktu ievešanai.

Ja produkti atrodas divās atsevišķās kapsulās – kafija vienā, bet piens otrā, tad piena kapsula uzskatāma par piena produktu un ir jāievēro noteikumi attiecībā uz šo produktu.

# 2. PRASĪBAS PĀRSTRĀDĀTIEM DZĪVNIEKU IZCELSMES PRODUKTIEM, KAS ATRODAS SALIKTĀ PRODUKTĀ

## 2.1. Vai saliktā produkta ražošanā drīkstu izmantot pārstrādātus dzīvnieku izcelsmes produktus no jebkura avota?

Nē. Regulas (EK) Nr. 853/2004 1. panta 2. punktā, ko piemēro kopš 2006. gada, ir skaidri noteikts, ka pārstrādāti dzīvnieku izcelsmes produkti, ko izmanto saliktu produktu sagatavošanai, ir jāiegūst un jāpārstrādā saskaņā ar minētās regulas prasībām. Tātad pārstrādāti dzīvnieku izcelsmes produkti jāiegūst no ES apstiprinātiem uzņēmumiem, kas atrodas ES dalībvalstīs vai trešās valstīs. Šīm trešām valstīm jābūt iekļautām attiecīgajā ES sarakstā, un uzņēmumiem jābūt apstiprinātiem trešās valsts kompetentajā iestādē (atbilstoši ES higiēnas noteikumiem) un attiecīgi iekļautiem Komisijas Tirdzniecības kontroles un ekspertu sistēmā (*TRACES*). Turklāt trešā valsts ir jāiekļauj Lēmuma 2011/163/ES pielikumā (apstiprinātie atliekvielu uzraudzības plāni).

## 2.2. Kāpēc tagad ir prasība saliktam produktam izmantot pārstrādātus dzīvnieku izcelsmes produktus, kas iegūti no ES sarakstā iekļautiem uzņēmumiem?

Šāda prasība ir spēkā kopš 2006. gada. Lai gan Regulas (EK) Nr. 853/2004 darbības joma neattiecas uz saliktiem produktiem, tajā ir skaidri noteikts, ka šādus produktus var ražot tikai izmantojot dzīvnieku izcelsmes sastāvdaļas, kas iegūtas ES apstiprinātos uzņēmumos.

## 2.3. Ja mana valsts importē zvejniecības produktus vai pārstrādātus zvejniecības produktus no ES sarakstā iekļautiem trešo valstu uzņēmumiem un šos produktus pārstrādā, lai sagatavotu saliktus produktus, vai uzņēmums, kas pārstrādā šos zvejniecības produktus, ir jāapstiprina ES?

Jā, obligāti. Šāda prasība ir noteikta Komisijas Deleģētās regulas (ES) 2019/625 5. pantā. Pārstrādes uzņēmums jāapstiprina, ja uzņēmumā zivju produktu apstrādā vai pārstrādā pirms izmantošanas saliktā produkta ražošanā.

Šāda saliktā produktā izmantojamās dzīvnieku izcelsmes sastāvdaļas apstrāde vai pārstrāde ir jānošķir no pārstrādes, kas nepieciešama saliktā produkta ražošanai.

## 2.4. Ja salikts produkts ir izgatavots ar augu ekstraktu (augu izcelsmes) un nelielu daudzumu zvejniecības produkta (vai cita pārstrādāta dzīvnieku izcelsmes produkta), vai abiem uzņēmumiem ir jābūt ES apstiprinātiem, lai salikto produktu varētu eksportēt uz ES?

Nē, šajā gadījumā tikai uzņēmumiem, kas ražo dzīvnieku izcelsmes produktus, jābūt ES apstiprinātiem un iekļautiem Komisijas Tirdzniecības kontroles un ekspertu sistēmā (*TRACES*).

Uzņēmumiem, kas nosūta, iegūst vai sagatavo preču sūtījumus, kuri minēti Komisijas Regulas (ES) 2019/625 5. pantā, ir jābūt iekļautiem sarakstos, kas izveidoti un tiek atjaunināti saskaņā ar Regulas (ES) 2017/625 127. panta 3. punkta e) apakšpunkta ii) un iii) daļu.

## 2.5. Ja mans uzņēmums atrodas trešā valstī un iegūst gaļas produktus no ES apstiprinātām iekārtām izmantošanai salikta produkta ražošanā, vai salikto produktu drīkst eksportēt uz ES?

Ja saliktais produkts ir īslaicīgi glabājams un satur gaļas produktus, kā arī citus pārstrādātus dzīvnieku izcelsmes produktus, valstij, kurā atrodas saliktā produkta ražošanas uzņēmums, ir jābūt atļaujai uz ES eksportēt gaļas produktus, kā arī citus dzīvnieku izcelsmes produktus, kas ir saliktā produkta sastāvā.

Ja saliktais produkts ir ilgi glabājams un satur gaļas produktus un, iespējams, citus dzīvnieku izcelsmes produktus, trešai valstij, kurā atrodas saliktā produkta ražošanas uzņēmums, ir jābūt atļaujai uz ES eksportēt gaļas produktus.

Uz pārstrādātā gaļas produkta ieguvi, kas ir saliktā produkta sastāvā, attiecas papildu garantiju nosacījumi saistībā ar atliekvielu uzraudzību un dzīvnieku veselības stāvokli šādu pārstrādātu gaļas produktu izcelsmes valstī.

Attiecībā uz atliekvielām saliktā produkta ražotājvalstij ir jābūt minētai Komisijas Lēmumā 2011/163/ES attiecībā uz katru dzīvnieku izcelsmes produktu, kas ir saliktā produkta sastāvā. Ja pārstrādātu dzīvnieku izcelsmes produktu iegūst no trešās valsts, kas jau ir minēta Komisijas Lēmumā 2011/163/ES, saliktā produkta ražotājvalstij par šādu nodomu ir rakstiski jāinformē Komisija, lai minētajā lēmumā iekļautu zemsvītras piezīmi, kas norāda uz nodomu iegūt attiecīgo pārstrādāto dzīvnieku izcelsmes produktu.

Turklāt šādus saliktus produktus var ievest ES tikai tad, ja pārstrādātie dzīvnieku izcelsmes produkti, kas ir saliktā produkta sastāvā, atbilst visām attiecīgajām dzīvnieku veselības prasībām attiecībā uz dzīvnieku izcelsmes produktu ievešanu ES, kas noteiktas Komisijas Deleģētajā regulā (ES) 2020/692, un tie (pārstrādātie dzīvnieku izcelsmes produkti) ir iegūti:

a) tajā pašā sarakstā iekļautajā trešā valstī, kas ir saliktā produkta ražotājvalsts;

b) ES vai

c) trešā valstī, kas ir iekļauta sarakstā minēto produktu ievešanai ES, neveicot īpašu riska mazināšanas procedūru, ja sarakstā ievešanai ES ar tādiem pašiem nosacījumiem ir iekļauta arī trešā valsts, kurā ražo salikto produktu.

## 2.6. Vai laktoze uzskatāma par pārstrādātu dzīvnieku izcelsmes produktu?

Jā. Tas ir pārstrādāts dzīvnieku izcelsmes produkts, tāpēc tas jāiegūst ES apstiprinātā uzņēmumā un tā izcelsmei jābūt trešā valstī, kurai ir atļauts uz ES eksportēt piena produktus. Svaigpienam, no kura iegūst laktozi, jāveic atliekvielu uzraudzība, un valstij ir jābūt iekļautai lēmuma par atliekvielām (2011/163/ES) pielikumā attiecībā uz pienu.

## 2.7. Vai visi uzņēmumi, kas ražo pārstrādātus dzīvnieku izcelsmes produktus, kas ir saliktā produkta sastāvā, ir jāapstiprina ES neatkarīgi no dzīvnieku izcelsmes sastāvdaļu procentuālās daļas (pat ja tā ir mazāka par 1 %)?

Jā. Katram pārstrādātam dzīvnieku izcelsmes produktam ir jābūt no ES apstiprināta uzņēmuma, neatkarīgi no procentuālās daļas saliktajā produktā. Šāda prasība ir bijusi spēkā kopš 2006. gada, kad stājās spēkā ES tiesību akti pārtikas higiēnas jomā (Regula (EK) Nr. 853/2004).

## 2.8. Lai savā uzņēmumā ražotu saliktu produktu, es vēlos pirkt pārstrādātus dzīvnieku izcelsmes produktus no pārtikas pārstrādes uzņēmuma manā valstī, kas vēl nav iekļauts ES apstiprināto uzņēmumu sarakstā. Vai tas ir iespējams? Ja nav, kā to panākt?

Tas nav iespējams. Uzņēmumi, kas nosūta, iegūst vai sagatavo pārstrādātu dzīvnieku izcelsmes produktu sūtījumus, kurus jūs plānojat izmantot sava saliktā produkta ražošanā, vispirms jāapstiprina jūsu valsts kompetentajai iestādei eksportēšanai uz Eiropas Savienību. Šī prasība ir noteikta Regulā (EK) Nr. 853/2004, un tā ir spēkā kopš 2006. gada.

Lai apstiprinātu uzņēmumu, kompetentajai iestādei tas jāpārbauda, lai pārliecinātos, ka uzņēmējs var ražot dzīvnieku izcelsmes produktu, ievērojot ES noteikumus. Kad kompetentā iestāde ir par to pārliecinājusies, tai ir jāinformē Komisija, un pēc tam uzņēmumu var iekļaut Komisijas datubāzē *TRACES*.

## 2.9. Mana valsts vēlas eksportēt saliktu produktu, kas ir īslaicīgi glabājams un satur pārstrādātus dzīvnieku izcelsmes produktus, kuri iegūti ES apstiprinātā uzņēmumā. Kas vēl ir nepieciešams, lai šo salikto produktu varētu eksportēt uz Eiropas Savienību?

Saliktus produktus, kas ir īslaicīgi glabājami, var ievest ES tikai tad, ja tos ieved no trešās valsts, kura ir iekļauta sarakstā, kas attiecas uz katra dzīvnieku izcelsmes produkta, kas ir saliktā produkta sastāvā, ievešanu ES.

Turklāt šādus saliktus produktus var ievest ES tikai tad, ja pārstrādātie dzīvnieku izcelsmes produkti, kas ir saliktā produkta sastāvā, atbilst visām attiecīgajām dzīvnieku veselības prasībām attiecībā uz dzīvnieku izcelsmes produktu ievešanu ES, kas noteiktas Komisijas Deleģētajā regulā (ES) 2020/692. Šādi pārstrādāti dzīvnieku izcelsmes produkti jāiegūst vai nu tajā pašā trešā valstī, kurā ražo saliktos produktus, vai ES, vai trešā valstī, kas iekļauta sarakstā šo pārstrādāto dzīvnieku izcelsmes produktu ievešanai ES bez īpašu riska mazināšanas procedūru veikšanas, ja trešā valsts, kurā ražo salikto produktu, arī ir iekļauta sarakstā ievešanai ES ar tādiem pašiem nosacījumiem.

## 2.10. Vai saistības dzīvnieku veselības jomā attiecas arī uz saliktā produkta sastāvā esošiem piena vai olu produktiem?

Jā, attiecas.

Saliktus produktus, kas ir īslaicīgi glabājami, var ievest ES tikai tad, ja tos ieved no trešās valsts, kura ir iekļauta sarakstā, kas attiecas uz katra dzīvnieku izcelsmes produkta, kas ir saliktā produkta sastāvā, ievešanu ES. Turklāt šādus saliktus produktus var ievest ES tikai tad, ja pārstrādātie dzīvnieku izcelsmes produkti, kas ir saliktā produkta sastāvā, atbilst visām attiecīgajām dzīvnieku veselības prasībām attiecībā uz dzīvnieku izcelsmes produktu ievešanu ES, kas noteiktas Komisijas Deleģētajā regulā (ES) 2020/692. Šādi pārstrādāti dzīvnieku izcelsmes produkti jāiegūst vai nu tajā pašā trešā valstī, kurā ražo saliktos produktus, vai ES, vai trešā valstī, kas minēta šo pārstrādāto dzīvnieku izcelsmes produktu ievešanai ES, neveicot īpašas riska mazināšanas procedūras, ja trešā valsts, kurā ražo salikto produktu, arī ir iekļauta sarakstā ievešanai ES ar tādiem pašiem nosacījumiem.

Ilgi glabājamus saliktus produktus, kas satur tikai piena produktus vai olu produktus, drīkst ievest ES, ja pārstrādātajiem piena produktiem un pārstrādātajiem olu produktiem, kas ir saliktā produkta sastāvā, ir veikta apstrāde risku mazināšanai:

* salikti produkti, kas satur piena produktus, kuri ir apstrādāti ar vienu no divām apstrādes metodēm, kas minētas Komisijas Deleģētās regulas (ES) Nr. 2020/692 XXVII pielikuma B kolonnā;
* salikti produkti, kas satur olu produktus, kuri ir apstrādāti ar vienu no apstrādes metodēm, kas minētas Komisijas Deleģētās regulas (ES) Nr. 2020/692 XXVIII pielikumā.

## 2.11. Mana valsts vēlas eksportēt ilgi glabājamu saliktu produktu, kura sastāvā ir gaļa, kas sagatavota no ES apstiprinātā uzņēmumā iegūtiem pārstrādātiem dzīvnieku izcelsmes produktiem. Kas vēl ir nepieciešams, lai šo salikto produktu eksportētu uz ES?

Ilgi glabājamus saliktus produktus, kuru sastāvā ir gaļas produkti, var ievest ES tikai tad, ja tos ieved no trešās valsts, kura ir iekļauta sarakstā, kas attiecas uz gaļas produkta, kas ir saliktā produkta sastāvā, ievešanu ES.

Gaļas produktiem, kas ir saliktā produkta sastāvā, ir jāatbilst ne tikai sabiedrības veselības prasībām, bet arī visām atbilstošajām dzīvnieku veselības prasībām attiecībā uz dzīvnieku izcelsmes produktu ievešanu ES, kas noteiktas Komisijas Deleģētajā regulā (ES) 2020/692. Arī valstij, no kuras ir iegūts pārstrādātais dzīvnieku izcelsmes produkts, ir jābūt minētai Lēmumā 2011/163/ES, un tai jābūt apstiprinātam atliekvielu uzraudzības plānam par attiecīgajām sugām.

## 2.12. Mans saliktais produkts tiek ražots, izmantojot pārstrādātu dzīvnieku izcelsmes produktu, kas iegūts no citas trešās valsts, kurai ir tiesības eksportēt šo dzīvnieku izcelsmes produktu uz ES. Vai manai valstij ir jābūt apstiprinātam atliekvielu uzraudzības plānam?

Jā. Trešai valstij, kas ražo salikto produktu, ir jābūt apstiprinātam atliekvielu uzraudzības plānam, un tādēļ tai ir jābūt norādītai Komisijas Lēmumā 2011/163/ES attiecībā uz katru dzīvnieku sugu/preci, no kuras iegūti pārstrādātie dzīvnieku izcelsmes produkti, kas ir saliktā produkta sastāvā.

## 2.13. Vai dzīvnieku izcelsmes pārtikas piedevas ir pārstrādāts dzīvnieku izcelsmes produkts?

Jā. Tāpēc tās jāiegūst ES apstiprinātā uzņēmumā, un to izcelsmei jābūt trešā valstī, kurai ir atļauts eksportēt šādus pārstrādātus produktus uz ES.

# 3. SALIKTU PRODUKTU IZCELSMES VALSTĪM PIEMĒROJAMĀS PRASĪBAS

Saliktu produktu izcelsmes valstīm piemērojamos vispārīgos noteikumus un prasības var apkopot šādi:

**īslaicīgi glabājamus** saliktus produktus iegūst no valstīm, kurām ir atļauts ievest produktus ES atbilstoši attiecīgajiem tiesību aktiem dzīvnieku veselības, sabiedrības veselības un atliekvielu jomā[[2]](#footnote-3) attiecībā uz katru pārstrādāto dzīvnieku izcelsmes produktu, kas ir saliktā produkta sastāvā;

**ilgi glabājamus** saliktus produktus, kuru **sastāvā ir pārstrādāta gaļa**, iegūst no valstīm, kurām ir atļauts Eiropas Savienībā ievest gaļas produktus, kas ir saliktā produkta sastāvā (tostarp saņemta atļauja attiecībā uz atliekvielu kontroli2);

**ilgi glabājamus** saliktus produktus, kuru **sastāvā nav pārstrādātas gaļas**, iegūst no valstīm, kurām ir atļauts Eiropas Savienībā ievest gaļas produktus **vai** piena produktus / produktus uz jaunpiena bāzes, **vai** zvejniecības produktus, **vai** olu produktus, tostarp saņemta atļauja attiecīgajai atliekvielu kontrolei2.

**Turklāt atsevišķi dzīvnieku veselības noteikumi ir piemērojami noteiktiem saliktiem produktiem un noteiktām sastāvdaļām.**

Saliktus produktus, kuru sastāvā ir gaļas produkti, un saliktus produktus, kuru sastāvā ir piena produkti vai olu produkti, kas nav pārstrādāti tā, lai tos varētu ilgi glabāt, drīkst ievest ES tikai tad, ja tie ir no tādas trešās valsts, tās teritorijas vai zonas, kura minēta sarakstā par noteikto dzīvnieku izcelsmes produktu, kas ir šo salikto produktu sastāvā, ievešanu ES. Turklāt šādus saliktus produktus var ievest ES tikai tad, ja pārstrādātie dzīvnieku izcelsmes produkti, kas ir saliktā produkta sastāvā, atbilst visām attiecīgajām dzīvnieku veselības prasībām attiecībā uz dzīvnieku izcelsmes produktu ievešanu ES, kas noteiktas Komisijas Deleģētajā regulā (ES) 2020/692, un tie (pārstrādātie dzīvnieku izcelsmes produkti) ir iegūti:

1) *tajā pašā* sarakstā iekļautajā trešā valstī, tās teritorijā vai zonā, kas ir saliktā produkta ražotājvalsts;

2) ES vai

3) trešā valstī, tās teritorijā vai zonā, kas ir iekļauta sarakstā minēto produktu ievešanai ES, neveicot īpašu riska mazināšanas procedūru, ja sarakstā ievešanai ES ar tādiem pašiem nosacījumiem ir iekļauta *arī* trešā valsts, tās teritorija vai zona, kurā ražo salikto produktu.

**Ilgi glabājamus saliktus produktus, kuru sastāvā ir piena produkti vai olu produkti**, atļaus ievest ES, ja piena produktiem un olu produktiem, kas ir saliktā produkta sastāvā, ir veikta apstrāde risku mazināšanai:

* salikti produkti, kas satur piena produktus, kuri ir apstrādāti ar vienu no divām apstrādes metodēm, kas minētas Komisijas Deleģētās regulas (ES) Nr. 2020/692 XXVII pielikuma B kolonnā;
* salikti produkti, kas satur olu produktus, kuri ir apstrādāti ar vienu no apstrādes metodēm, kas minētas Komisijas Deleģētās regulas (ES) Nr. 2020/692 XXVIII pielikumā.

## 3.1. Mana valsts vēlas eksportēt ilgi glabājamu saliktu produktu, kura sastāvā nav gaļas, kas būtu sagatavota no ES apstiprinātā uzņēmumā iegūtiem pārstrādātiem dzīvnieku izcelsmes produktiem. Kas vēl ir nepieciešams, lai šo salikto produktu varētu eksportēt uz ES?

Šādos saliktos produktos var izmantot tikai tādus pārstrādātus dzīvnieku izcelsmes produktus, kas iegūti no ES valstīm vai no trešām valstīm, kurām atļauts (atļauja dzīvnieku veselības vajadzībām) ievest Eiropas Savienībā gaļas produktus vai piena produktus / produktus uz jaunpiena bāzes, vai zvejniecības produktus, vai olu produktus, tostarp saņemta atļauja attiecīgajai atliekvielu kontrolei.

Turklāt trešai valstij, kas *ražo* salikto produktu, ir jābūt uzskaitītai lēmumā par atliekvielām (2011/163/ES) attiecībā uz dzīvnieku izcelsmes precēm, kas ir saliktā produkta sastāvā.

## 3.2. Manai valstij ir atļauts uz ES eksportēt tikai medu. Vai es drīkstu uz ES eksportēt ilgi glabājamus saliktus produktus?

Nē. Ilgi glabājamus saliktus produktus, kuru sastāvā nav gaļas, uz ES drīkst eksportēt tikai tās valstis, kuras ES ir iekļāvusi sarakstā gaļas produktu vai zvejniecības produktu, vai piena produktu / produktu uz jaunpiena bāzes, vai olu produktu eksportam.

## 3.3. Manai valstij ir atļauts uz ES eksportēt zvejniecības produktus. Vai es drīkstu uz ES eksportēt jebkuru ilgi glabājamu saliktu produktu, kura sastāvā nav gaļas produktu?

Jā. Ilgi glabājami salikti produkti, kuru sastāvā nav pārstrādātas gaļas, ir jāiegūst no valstīm, kurām ir atļauts ES ievest gaļas produktus vai piena produktus / produktus uz jaunpiena bāzes, vai zvejniecības produktus, vai olu produktus, un kurām ir apstiprināts atliekvielu uzraudzības plāns, kā arī kuras ir norādītas Lēmumā 2011/163/ES attiecībā uz atbilstošajiem produktiem.

## 3.4. Manai valstij ir atļauts uz ES eksportēt zvejniecības produktus. Vai es drīkstu uz ES eksportēt ilgi glabājamus saliktus produktus, kuru sastāvā ir gaļa?

Nē. Ilgi glabājamus saliktus produktus, kuru sastāvā ir pārstrādāta gaļa, ir jāiegūst no trešām valstīm, kurām ir atļauts Eiropas Savienībā ievest gaļas produktus, kas ir saliktā produkta sastāvā (tostarp saņemta atļauja attiecībā uz atliekvielu kontroli).

## 3.5. Manai valstij ir atļauts uz ES eksportēt gaļas produktus. Vai es drīkstu uz ES eksportēt īslaicīgi glabājamus saliktus produktus, kuru sastāvā ir piens?

Nē. Īslaicīgi glabājami salikti produkti ir jāiegūst no valstīm, kurām ir atļauts ES ievest produktus atbilstoši attiecīgajiem tiesību aktiem dzīvnieku veselības, sabiedrības veselības un atliekvielu jomā attiecībā uz katru pārstrādāto dzīvnieku izcelsmes produktu, kas ir saliktā produkta sastāvā.

## 3.6. Ja pārstrādātos dzīvnieku izcelsmes produktus, kas ir mana saliktā produkta sastāvā, iegūst ES apstiprinātā uzņēmumā, vai es varu uz ES eksportēt jebkuru saliktu produktu?

Nē. Piemērojami papildu nosacījumi. Ja saliktais produkts ir īslaicīgi glabājams, tā ražotājvalstij (trešai valstij) ir jābūt norādītai sarakstā attiecībā uz katru dzīvnieku izcelsmes sastāvdaļu, kas ir saliktā produkta sastāvā.

Piemēram, saldētas picas gadījumā salami, anšovi un siers ir jāiegūst trešā valstī, kas ir norādīta sarakstā attiecībā uz attiecīgi gaļas produktiem un zvejniecības produktiem, un piena produktiem.

Ja saliktais produkts ir ilgi glabājams un nesatur gaļas produktus, tad ražotājvalsts ir jānorāda sarakstā attiecībā uz gaļas produktu vai zvejniecības produktu, vai piena produktu, vai olu produktu eksportēšanu uz ES. Šāda atļauja ietver atliekvielu kontroli, turklāt valstij, kurā atrodas saliktā produkta ražošanas uzņēmums, ir jābūt norādītai Komisijas Lēmumā 2011/163/ES attiecībā uz katru dzīvnieku sugu/preci, no kuras iegūti pārstrādātie dzīvnieku izcelsmes produkti, kas ir saliktā produkta sastāvā.

## 3.7. Ja trešā valsts ražo saldējumu, izmantojot no ES apstiprinātiem uzņēmumiem iegūtus piena produktus, vai tā varēs šādu saldējumu eksportēt pēc 2021. gada 21. aprīļa?

Jā. Ja šī valsts ir iekļauta to trešo valstu sarakstā, kurām ir atļauts uz ES eksportēt piena produktus (dzīvnieku/sabiedrības veselības un atliekvielu joma), tā var eksportēt saldējumu.

## 3.8. Ja kādai trešai valstij ir atļauts uz ES eksportēt piena produktus, zvejniecības produktus vai olu produktus, vai šī valsts drīkst uz ES eksportēt ilgi glabājamus saliktus produktus neatkarīgi no pārstrādātā dzīvnieku izcelsmes produkta, attiecībā uz kuru šai valstij ir piešķirta atļauja, un ar nosacījumu, ka pārstrādātais dzīvnieku izcelsmes produkts, kas ietilpst saliktajā galaproduktā, ir iegūts ES sarakstā iekļautā uzņēmumā?

Jā, ar nosacījumu, ka eksportam uz ES paredzētie ilgi glabājamie saliktie produkti nesatur gaļas produktus.

Ilgi glabājamus saliktus produktus, kuru sastāvā ir gaļa, drīkst eksportēt tikai tad, ja trešai valstij, kas ražo saliktos produktus, ir atļauts uz ES eksportēt gaļas produktus, kas ir saliktā produkta sastāvā.

## 3.9. Mana valsts vēlas eksportēt saliktu produktu. Kādas prasības jāievēro attiecībā uz atliekvielām?

Trešai valstij, kurā ražo saliktos produktus, ir jābūt norādītai Komisijas Lēmumā 2011/163/ES attiecībā uz katru dzīvnieku sugu (piemēram, liellopiem, aitām, cūkām u. c.) vai nepārstrādāto preci (piemēram, pienu, olām u. c.), no kuras iegūst pārstrādātos dzīvnieku izcelsmes produktus, kas ir šā saliktā produkta sastāvā. Tātad, ja saliktā produkta sastāvā ir pārstrādāti piena produkti, pārstrādāti olu produkti un pārstrādāta liellopu gaļa, tad trešā valsts ir jānorāda minētajā lēmumā un tai ir jābūt apstiprinātam atliekvielu uzraudzības plānam attiecībā uz liellopiem, pienu un olām.

Trešai valstij, kas ražo salikto produktu, ir jābūt norādītai minētajā lēmumā pat tad, ja pārstrādātos dzīvnieku izcelsmes produktus iegūst no citas apstiprinātas trešās valsts vai no ES dalībvalsts. Tādā gadījumā trešā valsts, kas ražo salikto produktu, ar zemsvītras piezīmi tiks norādīta lēmumā. Lai valsti iekļautu sarakstā, tai ir rakstiski jāinformē Komisija par nodomu nodrošināt pārstrādātus dzīvnieku produktus, kā aprakstīts iepriekš.

Lai saliktos produktus atļautu ievest ES, tie jāiegūst valstī, kurai ir atļauts uz ES eksportēt noteiktus dzīvnieku izcelsmes produktus. Jo lielāks saliktā produkta radītais risks, jo stingrākas prasības attiecībā uz tā izcelsmes valsti. Atļauja trešai valstij uz ES eksportēt noteiktu dzīvnieku izcelsmes produktu ietver prasības gan dzīvnieku, gan sabiedrības veselības jomā, tostarp atliekvielu uzraudzību, kā skaidri noteikts Regulas (ES) Nr. 2019/625 12. pantā. Līdz ar to iekļaušana tikai jūsu jautājumā minētajos tekstos nav pietiekams arguments saliktā produkta eksportam no jūsu valsts.

## 3.10. Mana trešā valsts ir iekļauta to trešo valstu sarakstā, kurām ir atļauts eksportēt zvejniecības produktus uz ES un kurām ir apstiprināts atliekvielu uzraudzības plāns zvejniecības produktiem (akvakultūras izcelsmes produktiem), bet nav plāna piena/olu produktiem. Ja mana trešā valsts piena produktus vai olu produktus, kas ir ilgi glabājama salikta produkta sastāvā, iegūst no ES dalībvalsts vai no ES sarakstā iekļautiem uzņēmumiem sarakstā iekļautā citā trešā valstī, vai manai trešai valstij ir atļauts uz ES eksportēt šādus saliktos produktus?

Jā, ja vien jūsu valsts ir minēta Komisijas Lēmumā 2011/163/ES attiecībā uz katru pārstrādāto dzīvnieku izcelsmes produktu, kas ir saliktā produkta sastāvā. Šāda iekļaušana sarakstā nozīmē, ka Jūsu valstij ir apstiprināts atliekvielu uzraudzības plāns minētajiem produktiem vai ka tā plāno iegūt produktus no ES dalībvalsts vai trešās valsts, kas ir minēta šajā lēmumā attiecībā uz šīm precēm. Ja tā plāno iegūt pārstrādātos produktus, trešai valstij, kas ražo salikto produktu, ir rakstiski jāinformē Komisija par savu nodomu, lai to iekļautu arī Lēmuma 2011/163/ES sarakstā, bet zemsvītras piezīmē jānorāda šāda ieguve.

## 3.11. Vai ES plāno uzskaitīt uzņēmumus, kas saliktos produktus ražo trešās valstīs?

Nē. Trešās valsts uzņēmumi, kas ražo saliktus produktus, *jāreģistrē* atbildīgajai kompetentajai iestādei. Tie nav *jāapstiprina* kompetentajai iestādei un nav jāiekļauj *TRACES* sarakstā. Tomēr uzņēmumiem, kas pārstrādā dzīvnieku izcelsmes produktus, kas ir saliktā produkta sastāvā, ir jābūt ES apstiprinātiem un uzskaitītiem *TRACES*. Ja uzņēmums trešā valstī, kas ražo saliktus produktus, pārstrādātu arī dzīvnieku izcelsmes produktus, tas būtu jāapstiprina ES un jāuzskaita *TRACES*.

## 3.12. Ja visi pārstrādātie dzīvnieku izcelsmes produkti, kas ir ilgi glabājama saliktā produkta sastāvā, ir iegūti no ES dalībvalsts vai no ES apstiprināta uzņēmuma, kas atrodas sarakstā iekļautā trešā valstī, vai arī manai valstij ir jābūt norādītai Lēmuma 2011/163/ES pielikumā?

Jā. Prasība uzraudzīt ķīmisko vielu atliekvielas netiek atcelta. Ja jūsu valstij nav apstiprināta atliekvielu uzraudzības plāna attiecībā uz katru dzīvnieku izcelsmes sastāvdaļu, kas ir saliktā produkta sastāvā (t. i., jūsu valsts pašlaik nav minēta Lēmumā 2011/163/ES), šādas sastāvdaļas joprojām var iegūt no ES dalībvalstīm un citām sarakstā iekļautām trešām valstīm (iekļautas sarakstā gan attiecībā uz dzīvnieku veselību, GAN attiecīgo sugu/preču atliekvielām). Sastāvdaļām ir jābūt no ES apstiprinātiem uzņēmumiem, kas ir šajās trešās valstīs. Lai jūsu valsti iekļautu sarakstā, tai ir rakstiski jāinformē Komisija par nodomu iegūt pārstrādātus dzīvnieku produktus, kā aprakstīts iepriekš. Tādā gadījumā jūsu valsts nevarēs eksportēt salikto produktu, kamēr tā nebūs minēta attiecīgajā lēmumā (ar zemsvītras piezīmi).

## 3.13. Kāda ir procedūra manas valsts iekļaušanai Lēmuma 2011/163/ES sarakstā, lai tā no citas valsts varētu iegūt pārstrādātus dzīvnieku izcelsmes produktus?

Jūsu valstij ir jānosūta vēstule Eiropas Komisijai, lūdzot iekļaušanu sarakstā.

## 3.14. Vai ES izveidos īpašu sarakstu, kurā norādīs trešās valstis, kurām atļauts uz ES eksportēt saliktus produktus?

Jā, bet procedūra prasīs laiku. Līdz saraksta izveidei prasību pamatā būs saliktā produkta veids (ilga glabājamība, gaļas saturs) un to valstu saraksti, kurām ir atļauts ES ievest pārstrādātos dzīvnieku izcelsmes produktus, kas ir saliktā produkta sastāvā.

# 4. GARANTIJAS, KO SALIKTAJAM PRODUKTAM PIEVIENO, IEVEDOT TO ES

## 4.1. Vai ilgi glabājamam saliktam produktam, kura sastāvā nav gaļas, vienmēr jāpievieno privāts apliecinājums? Vai šādu apliecinājumu varētu nodrošināt tikai regulāri?

Privāts apliecinājums ir jāpievieno katram sūtījumam, kurā piegādā ilgi glabājamus saliktus produktus, kuru sastāvā nav gaļas.

## 4.2. Kam ir jāparaksta saliktiem produktiem pievienotie dokumenti?

Ja saliktam produktam ir nepieciešams oficiāls veselības sertifikāts, dzīvnieku veselības prasības ir jāparaksta oficiālam veterinārārstam, bet sabiedrības veselības prasības – par sertificēšanu atbildīgajai amatpersonai.

Privātais apliecinājums ir jāparaksta importējošā pārtikas uzņēmuma pārstāvim.

## 4.3. Kurš pārbauda privāto apliecinājumu, kas pievienots ilgi glabājamiem saliktiem produktiem, kuru sastāvā nav gaļas? Kur notiek šī pārbaude?

Ilgi glabājamus saliktus produktus, kuru sastāvā nav gaļas, pārbauda ES robežkontroles punktā, kad tos ieved ES, ja vien saliktais produkts nav iekļauts zema riska produktu sarakstā saskaņā ar Regulas (ES) 2017/625 48. panta h) punktu. Ja tā ir, tad dalībvalstu kompetentās iestādes var veikt kontroli/pārbaudes galamērķa vietā, vietā, kur preces laiž brīvā apgrozībā, vai par produkta sūtījumu atbildīgā uzņēmēja noliktavās vai telpās atbilstoši to valsts kontroles plāniem.

## 4.4. Kādu sodu piemēro, ja saliktajam produktam nav pievienots privāts apliecinājums?

Ja, ievedot preci ES, netiek ievēroti ES noteikumi, tad saskaņā ar Regulas (ES) 2017/625 66. pantu dalībvalsts kompetentajām iestādēm sūtījums ir oficiāli jāaiztur.

## 4.5. Īstenošanas regulā (ES) 2020/2235 ir sniegts dzīvnieku veselības / oficiālā sertifikāta paraugs salikto produktu ievešanai ES. Kādā veidā sertificējami produkti, ja tie nav ilgi glabājami, bet to sastāvā ir svaiga gaļa (vai gaļas izstrādājumi), nevis *pārstrādāti* dzīvnieku izcelsmes produkti?

Produkts, kura sastāvā ir svaiga gaļa, nav salikts produkts. Tāpēc šādos gadījumos nevar izmantot salikta produkta sertifikātu. Iepriekš minētajā piemērā sūtījumam jāpievieno sertifikātu paraugi, kas attiecas uz svaigu gaļu vai gaļas izstrādājumiem.

## 4.6. Vēlos uz ES eksportēt ilgi glabājamu saliktu produktu, kura sastāvā ir želatīns. Kāds veselības sertifikāts jāpievieno produktam?

Ilgi glabājamiem saliktiem produktiem, kuru sastāvā ir gaļas produkti, ir jāpievieno oficiāls veselības sertifikāts, ar ko sniedz garantijas, jo īpaši attiecībā uz dzīvnieku veselības riskiem.

Tomēr, ja ilgi glabājamā saliktā produkta sastāvā gaļas produkts ir tikai želatīns,, oficiāls veselības sertifikāts vairs nav vajadzīgs, jo želatīna ražošanā izmantotie procesi mazina risku dzīvnieku veselībai. Tāpēc var pievienot tikai privātu apliecinājumu, kā noteikts Komisijas Īstenošanas regulas (ES) Nr. 2020/2235 V pielikumā. Tas attiecas arī uz kolagēnu un ļoti rafinētiem gaļas izcelsmes produktiem.

## 4.7. Mana valsts vēlas uz ES eksportēt īslaicīgi glabājamu saliktu produktu, kura sastāvā ir želatīns (vai kolagēns, vai ļoti rafinēts produkts) un citi gaļas produkti. Kurš sertifikāts nepieciešams?

Īslaicīgi glabājamiem saliktiem produktiem ir jāpievieno oficiāls veselības sertifikāts, kura paraugs ir sniegts Komisijas Īstenošanas regulas (ES) Nr. 2020/2235 III pielikuma 50. nodaļā. Šis sertifikāts jāparaksta tās valsts kompetentajām iestādēm, kurā saliktais produkts tiek ražots. Tajā precizē garantijas, kuras attiecas uz sabiedrības veselību, dzīvnieku veselību un atliekvielām un ar kurām kompetentā iestāde apliecina atbilstību.

## 4.8. Mana valsts uz ES eksportē saliktu produktu, kas ir iekļauts sarakstā saskaņā ar Regulas (ES) 2017/625 48. panta h) apakšpunktu. Kādas garantijas tam jāpievieno?

Lai gan saliktiem produktiem, kas uzskaitīti saskaņā ar iepriekš minēto pantu, robežkontroles punktos neveic oficiālu kontroli, tiem tomēr ir jāatbilst visiem ievešanas nosacījumiem un prasībām, kas noteiktas ES tiesību aktos, un tiem jāpievieno privāts apliecinājums. Produktus un tiem pievienotos apliecinājumus dalībvalsts kompetentās iestādes var pārbaudīt produkta galamērķa vietā.

## 4.9. Vai privātais apliecinājums ir jāaugšupielādē *TRACES*?

Tas nav nepieciešams, bet to var augšupielādēt *TRACES*, lai robežkontroles gadījumā robežkontroles punktā nebūtu jāuzrāda papīra dokuments.

## 4.10. Vai robežkontroles punktā privātais apliecinājums ir jāsniedz papīra formātā?

Jā – saliktiem produktiem, ko pārbauda robežkontroles punktā, izņemot tad, ja dokuments ir augšupielādēts *TRACES*. Ja saliktam produktam robežkontroles punktā neveic oficiālu pārbaudi, privāto apliecinājumu produktiem pievieno brīdī, kad tos laiž tirgū.

## 4.11. Vai privāto apliecinājumu var aprakstīt ar e-parakstu?

Nē. Skenētu parakstītā dokumenta versiju var augšupielādēt *TRACES*. Bet to nevar *TRACES* sistēmā parakstīt elektroniski, kā varētu atsevišķus sertifikātus.

## 4.12. Vai privātajā apliecinājumā ir jānorāda piena ražošanas saimniecības kods, pat ja šī saimniecība atrodas ES?

Nē. Jānorāda tikai pārstrādes uzņēmumi.

## 4.13. Attiecībā uz saliktiem produktiem, kam nepieciešams privāts apliecinājums, vai privātais apliecinājums ir jāpapildina ar oficiālu sertifikātu piena sastāvdaļām, kas ir saliktā produkta sastāvā?

Nē. Privātais apliecinājums sniedz nepieciešamās garantijas.

## 4.14. Vai saliktiem produktiem, kuru sastāvā ir želatīns, ir nepieciešams oficiāls sertifikāts?

Ja saliktais produkts ir ilgi glabājams produkts, kura sastāvā nav citu gaļas produktu, izņemot želatīnu, kolagēnu vai ļoti rafinētus produktus, kas iegūti no gaļas, oficiāls sertifikāts nav vajadzīgs. Privātais apliecinājums sniedz nepieciešamās garantijas.

## 4.15. Lai aizsargātu intelektuālo īpašumu, vai ir iespējams grupēt informāciju par saliktā produkta sastāvdaļu procentuālo daudzumu, ja produkts ir aprakstīts privātā apliecinājumā?

Jā. Piemēram, var grupēt visu piena sastāvdaļu procentuālo daudzumu vai visu augu sastāvdaļu procentuālo daudzumu. Grupēt var tikai vienas kategorijas sastāvdaļas.

## 4.16. Vai privāts apliecinājums ir nepieciešams katram produktam vai katram sūtījumam?

Pieeja ir līdzīga tai, ko piemēro sertifikātiem. Nepieciešamā informācija ir jāpievieno produktiem, kā noteikts tiesību aktos. Privāts apliecinājums ir jāpievieno katrai partijai.

## 4.17. Ja saliktu produktu ražo no saliktiem produktiem, vai tie ir jānorāda privātajā apliecinājumā?

Ja galaprodukts ir salikts produkts atbilstoši Regulas (ES) 2019/625 12. pantam, tam patiešām ir jāpievieno privāts apliecinājums, kurā sniegta informācija par to apstrādāto dzīvnieku izcelsmes produktu izcelsmi, kas ir saliktā produkta sastāvā un kas izmantoti kā sastāvdaļa saliktā galaprodukta ražošanā.

## 4.18. Mans saliktais produkts ir ilgi glabājams un nesatur gaļu. Tas ir iekļauts to produktu sarakstā, kas rada mazāku risku. Vai man ir jāiesniedz sertifikāts, lai pierādītu, ka, veicot pienācīgu apstrādi, ir novērsti apdraudējumi dzīvnieku veselībai?

Nē. Privātais apliecinājums sniedz nepieciešamās garantijas, jo īpaši attiecībā uz šo apstrādi.

## 4.19. Kādi pienākumi jāievēro, no trešās valsts uz ES importējot/eksportējot saliktu pārtikas produktu tirdzniecības paraugus un izstādāmās preces, tirdzniecības paraugus, kas importēti degustēšanai, laboratorijas paraugus, kuru sastāvā ir dzīvnieku izcelsmes produkti? Vai privāts apliecinājums ir nepieciešams katram sūtījumam?

Regulu (ES) 2019/625 nepiemēro precēm, kas ir paredzētas lietošanai pārtikā, lai, nelaižot tās tirgū, ņemtu paraugus produktu analīzei un kvalitātes pārbaudei. Šādos gadījumos privātais apliecinājums nav nepieciešams.

## 4.20. Vai ir pareizi, ka šokolādes konditorejas izstrādājumiem (ilgi glabājami, nesatur gaļu), kas klasificēti ar kodu 1806 un tiek ražoti ES, un kurus uzglabāšanas nolūkos eksportē uz trešām valstīm, lai pēc tam atkārtoti eksportētu uz ES, ir nepieciešams tikai privāts apliecinājums?

Jā, pareizi.

# 5. PĀRBAUDES UZ ROBEŽAS

## 5.1. Kuriem saliktiem produktiem veic oficiālu pārbaudi, kad tie tiek ievesti ES?

Kad saliktu produktu ieved ES, tam robežkontroles punktā veic veterināro pārbaudi, izņemot zemāka riska saliktiem produktiem, kas tāpēc ir minēti sarakstā saskaņā ar Regulas (ES) 2017/625 48. panta h) apakšpunktu un kam pārbaudi veic galamērķa vietā.

## 5.2. Vai varētu grozīt to salikto produktu sarakstu, kuriem var piemērot atkāpi no pārbaudes uz ES robežas?

Jā. Saskaņā ar 48. panta h) apakšpunktu Komisija ar deleģētā akta starpniecību var pielāgot sarakstu.

## 5.3. Vai visi saliktie produkti, kam var pievienot privātu apliecinājumu, ir atbrīvoti no pārbaudes uz robežas?

Nē. Pārbaudi uz ES robežām var neveikt tikai tiem saliktajiem produktiem, kas ir minēti sarakstā saskaņā ar Regulas (ES) 2017/625 48. panta h) apakšpunktu. Pārbaudes var veikt galamērķa vietā, vietā, kur preces laiž brīvā apgrozībā Savienībā, vai par sūtījumu atbildīgā uzņēmēja noliktavās vai telpās.

## 5.4. Vai prasības, kas stāsies spēkā pēc 2021. gada 21. aprīļa, ietekmēs zema riska saliktos produktus, kas ir minēti Komisijas Lēmumā 2007/275/EK?

Jā. Komisijas Lēmuma 2007/275/EK II pielikumā iekļauto zema riska salikto produktu sarakstu aizstās ar pārskatītu sarakstu, kas izveidots saskaņā ar Regulas (ES) 2017/625 48. panta h) apakšpunktu.

Šajā (jaunajā) sarakstā iekļautajiem saliktajiem produktiem nebūs jāveic oficiāla pārbaude robežkontroles punktos, bet to veiks galamērķa vietā, vietā, kur tos laidīs brīvā apgrozībā Savienībā, vai par sūtījumu atbildīgā uzņēmēja noliktavās vai telpās.

Šiem saliktajiem produktiem būs jāpievieno privāts apliecinājums. Apstrādātie dzīvnieku izcelsmes produkti, kas ir šo salikto produktu sastāvā, arī turpmāk būs obligāti jāiegūst ES dalībvalstī vai no ES apstiprinātiem uzņēmumiem trešās valstīs, kam ir atļauts šos produktus eksportēt uz Savienību (un kas attiecīgi iekļauti sarakstā attiecībā uz dzīvnieku veselību un atliekvielām).

## 5.5. Cik bieži uz robežām tiks pārbaudīti ilgi glabājami salikti produkti, kas nesatur gaļu?

Visiem saliktajiem produktiem obligāti veic dokumentu pārbaudi. Veicot identitātes un fiziskās pārbaudes, vērā ņem dalībvalstu kompetento iestāžu izstrādātos valsts kontroles plānus.

1. EFSA Journal 2012; 10(5):2662 https://efsa.onlinelibrary.wiley.com/doi/epdf/10.2903/j.efsa.2012.2662. [↑](#footnote-ref-2)
2. Komisijas 2011. gada 16. marta lēmums Nr. 2011/163/ES, ar ko apstiprina plānus, ko saskaņā ar Padomes Direktīvas 96/23/EK 29. pantu iesniegušas trešās valstis, OV L 70, 17.03.2011., 40. lpp. [↑](#footnote-ref-3)